Румен Порожанов: Стокообменът между България и Египет може да се повиши :: Investor.bg
Румен Порожанов: Стокообменът между България и Египет може да се повиши
Като най-перспективни области на двустранното икономическо сътрудничество са енергетиката, транспортът, комуникациите, селското стопанство и туризма
Министрите Порожанов и Наср подписаха протокол от първата сесия на смесената комисия. Снимка: Министерство на земеделието
11-годишният период, през който не са провеждани сесии на смесената българо-египетска междуправителствена комисия е прекалено дълга пауза. Смятам, че смесената комисия за икономическо сътрудничество е важна платформа и инструмент за развитие и разширяване на сътрудничеството между България и Египет във всички области. Това заяви министърът на земеделието, храните и горите Румен Порожанов на Първата сесия на комисията, която се провежда в София. Той е съпредседател от българска страна, съобщиха от пресцентъра на земеделското ведомство.
Въпреки постоянното нарастване на стокообмена между България и Египет през последните години, той не отговаря на потенциала и възможностите на двете страни, твърди Порожанов. По думите му основните продукти на българския износ за Египет до края на 2017 г. са нефтени масла, рафинирана мед и сплави, пшеница, царевица, сурови или преработени тютюни и др., а вносът се формира от сурови нефтени масла, минерални и химически азотни торове, сол, полимери и др.
Още по темата: Икономика и политика икономиката на България Стокообмен икономиката на Египет
Президентът: България цени приноса на Ливан за стабилността в Близкия Изток